CELEX: 32017R2157
Language: sl
Date: 2017-11-16 00:00:00
Title: Izvedbena uredba Komisije (EU) 2017/2157 z dne 16. novembra 2017 o spremembi Izvedbene uredbe (EU) št. 211/2012 o uvrstitvi določenega blaga v kombinirano nomenklaturo

21.11.2017   
            
            
               SL
            
            
               Uradni list Evropske unije
            
            
               L 304/21
            
         IZVEDBENA UREDBA KOMISIJE (EU) 2017/2157
   z dne 16. novembra 2017
   o spremembi Izvedbene uredbe (EU) št. 211/2012 o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature (KN), priložene k Uredbi Sveta (EGS) št. 2658/87 (2), je treba sprejeti ukrepe za uvrstitev določenega blaga.
            
         
               (2)
            
            
               Na podlagi Izvedbene uredbe Komisije (EU) št. 211/2012 (3) se proizvod, ki sestoji iz mešanice etilnega alkohola (70 mas. %) in bencina (pogonskega goriva za vozila), skladnega z EN 228 (30 mas. %), uvrsti pod oznako KN 2207 20 00.
            
         
               (3)
            
            
               Komisija je z Izvedbeno Uredbo (EU) št. 626/2014 (4) vstavila dodatno opombo 12 v poglavju 22 drugega dela kombinirane nomenklature. Razloge za uvrstitev proizvoda iz Izvedbene uredbe (EU) št. 211/2012 pod oznako KN 2207 20 00 bi bilo treba uskladiti s pravili iz dodatne opombe, da se preprečijo morebitne razlike v tarifni uvrstitvi določenih mešanic etilnega alkohola z drugimi snovmi in zagotovi enotna uporaba kombinirane nomenklature v Uniji. Opis blaga iz Priloge k Izvedbeni Uredbi (EU) št. 211/2012 bi moral tudi jasno določati, da se proizvod uporablja kot surovina v proizvodnji goriv za motorna vozila.
            
         
               (4)
            
            
               Izvedbeno uredbo (EU) št. 211/2012 bi bilo zato treba ustrezno spremeniti.
            
         
               (5)
            
            
               Ukrepi, predvideni s to uredbo so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Priloga k Izvedbeni uredbi (EU) št. 211/2012 se nadomesti z besedilom iz Priloge k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. novembra 2017
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor
         
         
            Generalni direktorat za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      (3)  Izvedbena uredba Komisije (EU) št. 211/2012 z dne 12. marca 2012 o uvrstitvi določenega blaga v kombinirano nomenklaturo (UL L 73, 13.3.2012, str. 1).
   
      (4)  Izvedbena uredba Komisije (EU) št. 626/2014 z dne 10. junija 2014 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 174, 13.6.2014, str. 26).
   
      PRILOGA
      „
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek z naslednjo sestavo (mas. %):
                        
                                    —
                                 
                                 
                                    etilni alkohol
                                 
                                 
                                    70
                                 
                              
                                    —
                                 
                                 
                                    bencin (pogonsko gorivo za vozila), skladen z EN 228
                                 
                                 
                                    30
                                 
                              Izdelek se uporablja kot surovina za proizvodnjo goriv za motorna vozila.
                        Izdelek se prevaža v razsutem stanju.
                     
                     
                        2207 20 00 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, dodatna opomba 12 k poglavju 22 ter besedilo oznak KN 2207  in 2207 20 00 .
                        Izdelek je mešanica etilnega alkohola in bencina (pogonsko gorivo za vozila). Zaradi deleža vsebnosti bencina (pogonskega goriva za vozila) v izdelku ta ni ustrezen za prehrano ljudi, vendar ni izključena njegova uporaba za industrijske namene (glej tudi pojasnjevalne opombe HS za tarifno številko 2207 , četrti odstavek).
                        Izdelek je zato treba uvrstiti pod oznako KN 2207 20 00  kot denaturirani etilni alkohol.
                     
                  “